Inderøya

Inderøya er en halvøy i Trondheimsfjorden. Den utgjør vesentlige deler av Inderøy kommune. Halvøya er i øst skilt fra fastlandet av Borgenfjorden (Børgin) og det smale sundet Straumen (med sterk tidevannsstrøm), og forbundet til fastlandet med et eid mellom Borgenfjorden og Beitstadfjorden. I forhistorisk tid var Inderøya en øy og fikk trolig navn før landhevingen etter istiden gjorde det til en halvøy rundt år 500. På grunn av landhevingen er det ikke lenger forbindelse mellom Borgenfjorden og Beitstadfjorden, men i forhistorisk tid til omkring bronsealderen var det trolig en ferdselsvei med båt gjennom et smalt sund der det nå er et eid som knytter Inderøya til fastlandet. I vest er Inderøya skilt fra Fosenhalvøya av Skarnsundet som krysses av Skarnsundbrua. Skarnsundet er knapt 1 km bredt på det smaleste ved Vangshylla.

Den nordvestlige delen av Inderøya er relativt knausete og berglendt sammenlignet med den sørøstlige delen. Området er grøderikt. Fjellet Tittinghalla når 278 meter over havet.

Referanser 

Inderøys geografi
Trondheimsfjorden